Hmm, melko raisusti on nyt edittejä. Olen osittain samaa mieltä, että noissa kaduissa on paikoitellen ehkä päivittämisen varaa, mutta olisiko paikallaan käydä jossain keskustelua ennen kuin laittaa koko kaupungin kadut uusiksi?

Esim. tässä ihmetyttää vaikkapa tuo Viinikankadun eteläosa tai Koivistontie. Koivistontie toki kulkee Koivistonkylän läpi, mutta se on niin pientä raittia ja vähäistä liikennettä, etät pitäisin sitä nimenomaan tertiary-tyyppisenä kokoojakatuna. Viinikankadun eteläpää on samoin melko hiljainen, Nekalan läpi kulkevassa pohjoisosassa tuo secondary ehkä puoltaakin paikkaansa.

Muualta bongasin esim. Finninmäenkadun, joka on siis ihan asuinkatu. On se toki kokoojakatu siinä mielessä, että sen varrella on muutama lyhyt kadunpätkä, jonne pääsee ainoastaan Finninmäenkadun kautta, mutta itse katu on kapea eikä sillä ole esim. pyöräteitä.